Prutas
Prutas (ukr. Прут; rumun. Prut) – kairysis Dunojaus intakas, prasidedantis Vakarų Ukrainoje, Karpatuose, Hoverlos kalno papėdėje, netoli Rumunijos sienos. Toliau upė skiria Moldaviją ir Rumuniją, į Dunojų įteka netoli Renio miesto (Ukraina). Santaka – trijų valstybių (Ukrainos, Moldovos, ir Rumunijos) riba. Didžiausias miestas – Černovcai Vakarų Ukrainoje. Laivininkystei tinkamas ruožas – nuo vietovės netoli Jasų (Rumunijoje) iki žiočių (viso apie 300 km). Antikiniais laikais upė buvo vadinama Pyretus arba Porata. Intakai – Čeremošas, Žižija (dešinieji).